SPRÁVA KOMISIE EURÓPSKEMU PARLAMENTU A RADE 5. FINANČNÁ SPRÁVA KOMISIE EURÓPSKEMU PARLAMENTU A RADE o EURÓPSKOM POĽNOHOSPODÁRSKOM ZÁRUČNOM FONDE ROZPOČTOVÝ ROK 2011 /* COM/2012/0484 final */





OBSAH 1........... ROZPOČTOVÝ POSTUP. 3 2........... HOTOVOSTNÁ POZÍCIA A RIADENIE ROZPOČTOVÝCH PROSTRIEDKOV.. 6 3........... PLNENIE ROZPOČTU EPZF ZA ROK 2011. 9 4........... POZNÁMKY K PLNENIU ROZPOČTU EPZF NA ROK 2011. 9 5........... ČERPANIE PRIPÍSANÝCH PRÍJMOV.. 11 6........... ČLENENIE PODĽA DRUHU VÝDAVKOV.. 12 Príloha 1 Príloha 2 Príloha 3 Príloha 4-I Príloha 4-II Príloha 5 Príloha 6 || Rozpočtový postup EPZF na rok 2011 Podiel rozpočtu EPZF v rozpočte EÚ na rozpočtové roky 2005 až 2011 Analýza plnenia rozpočtu EPZF – Rozpočtový rok 2011 Analýza plnenia rozpočtu EPZF – Rozpočtový rok 2011. pripísané príjmy. C4 Analýza plnenia rozpočtu EPZF – Rozpočtový rok 2011. pripísané príjmy. C5 PLNENIE ROZPOČTU EPZF PODĽA ČLANKU A ČLENSKÝCH ŠTÁTOV – rozpočtový rok 2011 VÝVOJ ČLENENIA VÝDAVKOV EPZF – rozpočtové roky 2006 až 2011 Poznámka: K tejto správe je pripojený podrobný pracovný dokument Komisie. Úplné znenie tohto pracovného dokumentu (v anglickom jazyku) a pripojených tabuliek (v anglickom jazyku) bude takisto zverejnené na internetovej stránke GR pre poľnohospodárstvo „Europa“ (http://ec.europa.eu/agriculture/fin/finrep_en.htm). SPRÁVA KOMISIE EURÓPSKEMU PARLAMENTU A RADE 5. FINANČNÁ SPRÁVA KOMISIE EURÓPSKEMU PARLAMENTU A RADE o EURÓPSKOM POĽNOHOSPODÁRSKOM ZÁRUČNOM FONDE ROZPOČTOVÝ ROK 2011 1. ROZPOČTOVÝ POSTUP[1] 1.1. Návrh rozpočtu na rok 2011 Komisia prijala návrh rozpočtu na rok 2011 a 27. 4. 2010 ho predložila rozpočtovému orgánu. Viazané rozpočtové prostriedky navrhnuté pre Európsky poľnohospodársky záručný fond (EPZF) v rámci kapitoly 2 finančného rámca na roky 2007 až 2013 dosiahli výšku 43 747,4 milióna EUR. Dňa 8. 7. 2010 prijala Rada svoju pozíciu k návrhu rozpočtu na rok 2011, v ktorom znížila viazané rozpočtové prostriedky pre EPZF o 470,2 milióna EUR v porovnaní s návrhom rozpočtu Komisie, a to na 43 277,2 milióna EUR. Na druhej strane 13. 10. 2010 prijal Európsky parlament svoju pozíciu k návrhu rozpočtu na rok 2011, v ktorej v porovnaní s návrhom rozpočtu Komisie zvýšil viazané rozpočtové prostriedky pre EPZF o 365,8 milióna EUR, a to na 44 113,4 milióna EUR. 1.2. Opravný list na rok 2011 Komisia prijala 20. 10. 2010 opravný list č. 3 k návrhu rozpočtu na rok 2011, v ktorom stanovila požiadavku na viazané rozpočtové prostriedky pre EPZF na 43 401,2 milióna EUR. Táto suma bola o 346,2 milióna EUR nižšia v porovnaní so sumou uvedenou v návrhu rozpočtu. Toto zníženie o 136 miliónov EUR sa dá pripísať najmä priaznivej situácii na poľnohospodárskych trhoch, ako aj zvýšeniu očakávaných dostupných pripísaných príjmov v roku 2011 o 229 miliónov EUR. 1.3. Prijatie rozpočtu na rok 2011 V roku 2011 sa po prvý raz uplatnil nový ročný rozpočtový postup ustanovený Lisabonskou zmluvou podľa článku 314 Zmluvy o fungovaní EÚ (ZFEÚ). V nadväznosti na rozdielne pozície k návrhu rozpočtu predloženému Komisiou Rada a Európsky parlament zasadali v zmierovacom výbore počas 21-dňového zmierovacieho obdobia. Toto obdobie sa však skončilo 15. novembra 2010 a Rada a Parlament nedosiahli dohodu o rozpočte na rok 2011. V súlade s článkom 314 ZFEÚ preto Komisia 26. novembra 2010 predložila nový návrh rozpočtu. Rozpočtový orgán schválil nový návrh rozpočtu predložený Komisiou, ktorý Parlament schválil hlasovaním 15. decembra 2010. Rozpočtom pre EPZF na rok 2011 sa vyčlenili viazané a platobné rozpočtové prostriedky vo výške: – 42 508,3 milióna EUR a 42 509,1 milióna EUR v uvedenom poradí na trhové opatrenia v poľnohospodárstve a na priamu pomoc (oblasť politiky 05). – 352,9 milióna EUR a 253,7 milióna EUR v uvedenom poradí na veterinárne a fytosanitárne opatrenia (oblasť politiky 17). – 30 miliónov EUR a 25,8 milióna EUR v uvedenom poradí na rybolov (oblasť politiky 11). Z rozpočtu vyčlenené celkové viazané rozpočtové prostriedky pre EPZF sa rovnali sume 42 891,2 milióna EUR a platobné rozpočtové prostriedky pre EPZF sume 42 788,5 milióna EUR. Rozdiel medzi viazanými a platobnými rozpočtovými prostriedkami je spôsobený tým, že na určité opatrenia, ktoré realizuje priamo Komisia, sa využívajú diferencované rozpočtové prostriedky. Tieto režimy sa týkajú najmä podpory poľnohospodárskych výrobkov, politických strategických a koordinačných opatrení v oblasti poľnohospodárstva a rybárstva, ako aj veterinárnych a fytosanitárnych opatrení. Z viazaných rozpočtových prostriedkov schválených pre EPZF v hodnote 42 891,2 milióna EUR bolo konkrétne 2 964,9 milióna EUR vyčlenených na trhové opatrenia podľa kapitoly 05 02, pričom 39 771,1 milióna EUR bolo vyčlenených na priamu pomoc podľa kapitoly 05 03. V rozpočte na rok 2011 sa okrem toho vyčlenili viazané rozpočtové prostriedky vo výške 352,9 milióna EUR na veterinárne a fytosanitárne opatrenia v oblasti politiky 17 – Zdravie a ochrana spotrebiteľa a 30 miliónov EUR na trhy rybného hospodárstva v oblasti politiky 11 – Námorné záležitosti a rybné hospodárstvo. Podrobnejšie informácie sú uvedené v prílohe 1. 1.4. Príjmy pripísané EPZF[2] V súlade s článkom 34 nariadenia Rady (ES) č. 1290/2005 o financovaní Spoločnej poľnohospodárskej politiky sa príjmy pochádzajúce z finančných opráv podľa rozhodnutí o súlade, z nezrovnalostí a z poplatkov za mlieko považujú za príjmy pripísané na financovanie výdavkov EPZF. Tieto pripísané príjmy možno čiastočne alebo úplne použiť na pokrytie financovania výdavkov EPZF, ak rozpočtové prostriedky poskytnuté rozpočtovým orgánom nepostačujú na financovanie výdavkov, ktoré vznikli členským štátom. V prípade, že sa tieto príjmy alebo ich časť nevyužijú, prenesú sa automaticky do nasledujúceho rozpočtového roka s cieľom financovať rozpočtové potreby v danom roku. V čase vyhotovenia rozpočtu na rok 2011 sa vykonal odhad príjmov očakávanej sumy, ktorá sa mala vybrať v priebehu rozpočtového roku 2011, ako aj sumy, ktorá sa podľa očakávania mala preniesť z rozpočtového roku 2010 do rozpočtového roku 2011. Tento odhad sa zohľadnil, keď rozpočtový orgán schválil rozpočet na rok 2011. Konkrétne: – príjmy z opráv na základe overenia súladu sa odhadovali na 600 miliónov EUR a príjmy z nezrovnalostí sa odhadovali na 88 miliónov EUR, pričom príjmy z poplatkov za mlieko sa odhadovali na 19 miliónov EUR. Suma pripísaných príjmov, ktorá sa mala podľa očakávania vybrať počas rozpočtového roku 2011, sa teda odhadovala na 707 miliónov EUR. – Suma pripísaných príjmov, ktoré sa podľa očakávania mali preniesť z rozpočtového roka 2010 do roka 2011, sa odhadovala na 540 miliónov EUR. Celková suma 1 247 miliónov EUR sa zohľadnila znížením rozpočtových prostriedkov požadovaných na operačné fondy pre organizácie výrobcov v sektore ovocia a zeleniny o 500 miliónov EUR a pre režim jednotnej platby o 747 miliónov EUR. Po zohľadnení týchto súm poskytol rozpočtový orgán napokon pre tieto režimy rozpočtové prostriedky vo výške 292 miliónov EUR a 30 389 miliónov EUR v uvedenom poradí. Súčet schválených rozpočtových prostriedkov a uvedených pripísaných príjmov zodpovedá celkovému odhadu požiadaviek na prevádzkové prostriedky vo výške 792 miliónov EUR pre organizácie výrobcov v sektore ovocia a zeleniny a 31 136 miliónov EUR na režim jednotnej platby. 1.5. Dočasné reštrukturalizačné sumy v sektore cukru[3] Dočasné reštrukturalizačné sumy v sektore cukru stanovené v článku 11 nariadenia Rady č. 320/2006 sa považujú za pripísané príjmy určené na financovanie reštrukturalizačnej pomoci v sektore cukru a ďalšej pomoci v rámci Fondu na reštrukturalizáciu v sektore cukru. Za hospodárske roky 2006/2007 až 2008/2009 tieto sumy týkajúce sa množstevných kvót na cukor, inulínový sirup a izoglukózu pridelené hospodárskym subjektom v každom členskom štáte zaplatili členské štáty do fondu. V čase zostavovania rozpočtu na rok 2011 sa očakával prenos sumy 1 015 miliónov EUR z rozpočtového roku 2010 do rozpočtového roku 2011. 1.6. Podiel rozpočtu EPZF z celkového rozpočtu EÚ Podiel konečného rozpočtu EPZF (viazané rozpočtové prostriedky) z celkového rozpočtu EÚ na roky 2004 – 2010 sa uvádza v prílohe 2. 2. HOTOVOSTNÁ POZÍCIA A RIADENIE ROZPOČTOVÝCH PROSTRIEDKOV 2.1. Riadenie rozpočtových prostriedkov 2.1.1. Rozpočtové prostriedky dostupné na rozpočtový rok 2011: V EUR || Výdavková časť rozpočtu (1) || Viazané rozpočtové prostriedky || Platobné rozpočtové prostriedky || Príjmová časť rozpočtu (PP) (2) || Prognózy 1. Pôvodné rozpočtové prostriedky pre EPZF, z ktorých: || 42 891 201 900 || 42 788 499 841 || 1. Overenie súladu || 600 000 000 1a. Rozpočtové prostriedky v rámci spoločného hospodárenia || 42 465 900 000 || 42 465 900 000 || 2. Nezrovnalosti || 88 000 000 1b. Rozpočtové prostriedky v rámci priameho centralizovaného riadenia (3) || 425 301 900 || 322 599 841 || 3. Dodatočné odvody od výrobcov mlieka || 19 000 000 2. Opravný rozpočet č. 6/2011 || -23 140 000 || 0 || 4. Dočasné reštrukturalizačné sumy v sektore cukru (4) || 0 3. Prevod do/z EPZF v roku || 500 000 || 3 110 000 || Predpokladané PP spolu || 707 000 000 4. Konečné rozpočtové prostriedky pre EPZF, z ktorých: || 42 868 561 900 || 42 791 609 841 || || 4a. Rozpočtové prostriedky v rámci spoločného hospodárenia || 42 465 900 000 || 42 465 900 000 || || 4b. Rozpočtové prostriedky v rámci priameho centralizovaného riadenia || 402 661 900 || 325 709 841 || || (1) Rozpočtové prostriedky uvedené v rozpočte na rok 2011 zohľadňujú pripísané príjmy na rok 2011, ktoré sa majú vybrať, a prenosy z rozpočtu na rok 2010 do rozpočtu na rok 2011 v súlade s článkom 10 nariadenia Rady (ES) č. 1605/2002. (2) PP: Pripísané príjmy, ktoré sa majú vybrať. V príjmovom riadku nie sú uvedené žiadne sumy (p. m.)[4], ale predpokladaná suma je uvedená v rozpočtových poznámkach. (3) 83 % viazaných rozpočtových prostriedkov sa týka výdavkov na veterinárne a fytosanitárne opatrenia v rámci oblasti politiky 17 – Zdravie a ochrana spotrebiteľa. Zvyšok sa týka výdavkov na politické stratégie a koordináciu v rámci oblasti politiky 05 – Poľnohospodárstvo a rozvoj vidieka (10 %) a výdavkov na trhy rybného hospodárstva v oblasti politiky 11 – Námorné záležitosti a rybné hospodárstvo (7 %). (4) Tento príjem sa používa na poskytnutie rozpočtových prostriedkov na vyplatenie pomoci z Fondu na reštrukturalizáciu v sektore cukru. 2.1.2. Plnenie rozpočtových prostriedkov vyčlenených na rozpočtový rok 2011: V EUR || Plnenie viazaných rozpočtových prostriedkov || Plnenie platobných rozpočtových prostriedkov Spoločné hospodárenie (1) || 43 772 404 535.48 || 43 772 404 535.48 Výdavky v rámci priameho centralizovaného riadenia || 385 606 709.61 || 344 507 317.37 Spolu (vrátane Fondu na reštrukturalizáciu v sektore cukru) Fond na reštrukturalizáciu v sektore cukru Spolu (okrem Fondu na reštrukturalizáciu v sektore cukru) || 44 158 011 245.09 187 935 635.21 43 970 075 609.88 || 44 116 911 852.85 187 935 635.21 43 928 976 217.64 (1) Viazané rozpočtové prostriedky. Viazané rozpočtové prostriedky a platby mínus prijaté pripísané príjmy, pokiaľ ide o spoločné hospodárenie: 43 105 570 603,39 EUR. Za rozpočtový rok 2011 dosiahli použité viazané rozpočtové prostriedky skutočnú výšku 44 158 011 245,09 EUR, zatiaľ čo platobné rozpočtové prostriedky dosiahli výšku 44 116 911 852,85 EUR. 2.1.3. Poskytovanie schválených rozpočtových prostriedkov – Výdavky Komisie v rámci centralizovaného priameho riadenia V EUR Výdavky v rámci centralizovaného priameho riadenia || Viazané rozpočtové prostriedky || Zrušené záväzky || Platobné rozpočtové prostriedky || Prenos do roku 2012 (2) Rozpočtové prostriedky (C1) (1) || 402 661 900.00 || - || 325 709 841.00 || - Plnenie (C1) || 385 156 336.70 || - || 304 613 983.52 || 15 480 489.32 Zrušené rozpočtové prostriedky || 17 505 563.30 || - || 5 615 368.16 || - (1) C1 označuje schválené rozpočtové prostriedky. Táto suma zahŕňa prevody do/mimo EPZF: 500 000 EUR vo viazaných rozpočtových prostriedkoch a 3 110 000 EUR v platobných rozpočtových prostriedkoch. (2) Prenos do roku 2012 iba pri nediferencovaných rozpočtových prostriedkoch. Viazané rozpočtové prostriedky vo výške 402,7 milióna EUR boli z rozpočtu na rok 2011 vyčlenené na výdavky v rámci centralizovaného priameho riadenia. Suma vo výške 385,2 milióna EUR bola viazaná v roku 2011. Zostatok týchto prostriedkov, 17,5 milióna EUR, bol zrušený. 81,9 % viazaných rozpočtových prostriedkov sa týka oblasti politiky 17 – výdavky na veterinárne a fytosanitárne opatrenia. Zvyšok sa týka rovnako oblasti politiky 05 – poľnohospodárstvo a rozvoj vidieka (10,5 %) ako oblasti politiky 11 – rybné hospodárstvo (7,6 %). Od roku 2007 a v súlade s článkom 149 nariadenia o rozpočtových pravidlách predstavuje väčšina rozpočtových prostriedkov na výdavky EPZF v rámci priameho riadenia zo strany Komisie diferencované rozpočtové prostriedky. Automatický prenos do roku 2012, ktorý sa týka len nediferencovaných rozpočtových prostriedkov, predstavuje 15,5 milióna EUR. 2.2. Mesačné platby 2.2.1. Mesačné platby členským štátom 2.2.1.1. Mesačné platby na úhradu výdavkov V článku 15 nariadenia Rady (ES) č. 1290/2005 z 21. júna 2005 o financovaní spoločnej poľnohospodárskej politiky[5] sa ustanovuje, že „mesačné platby na výdavky realizované akreditovanými platobnými agentúrami členských štátov v priebehu referenčného mesiaca realizuje Komisia...“. Mesačné platby každému členskému štátu sa prevedú najneskôr tretí pracovný deň druhého mesiaca nasledujúceho po mesiaci, v ktorom sa výdavky realizovali. Mesačné platby sú náhradou čistých výdavkov (po odpočítaní príjmov), ktoré už boli vynaložené a sú splatné na základe mesačných vyhlásení, ktoré predkladajú členské štáty[6]. Mesačné zaúčtovanie výdavkov a príjmov sa kontroluje a opravuje na základe podrobného vyhlásenia[7]. Tieto platby sa okrem toho stávajú konečnými po overení, ktoré vykoná Komisia na základe postupu schvaľovania účtov. Na platby vykonané členskými štátmi od 16. 10. 2010 do 15. 10. 2011 sa vzťahuje systém mesačných platieb. Zostávajúce platby vykonáva priamo Komisia pre obmedzený počet opatrení. Celková čistá suma uskutočnených mesačných platieb v rozpočtovom roku 2011 bola 43 105 570 603,39 EUR. 2.2.1.2. Rozhodnutia o mesačných platbách za rok 2011 Komisia prijala za rozpočtový rok 2011 dvanásť rozhodnutí o mesačných platbách. Okrem toho bolo v decembri 2011 prijaté dodatočné rozhodnutie o mesačných platbách, ktorým sa upravili už poskytnuté mesačné platby o celkové výdavky zaúčtovateľné v danom roku. 3. PLNENIE ROZPOČTU EPZF ZA ROK 2011 3.1. Príjem rozpočtových prostriedkov EPZF Plnenie rozpočtu dosiahlo výšku 43 970,1 milióna EUR. Tieto výdavky boli financované z pôvodných rozpočtových prostriedkov s použitím celej sumy pripísaných príjmov (905,1 milióna EUR) prenesených z roku 2010 a časti pripísaných príjmov vybratých v roku 2011 vo výške 225,3 milióna EUR z celkovo 666,8 milióna EUR. V oblasti politiky 05 – poľnohospodárstvo a rozvoj vidieka boli výdavky na trhové opatrenia vo výške 3 334,1 milióna EUR a na priamu pomoc 40 178 miliónov EUR. Výdavky na trhové opatrenia a priamu pomoc prevýšili schválené rozpočtové prostriedky a boli čiastočne pokryté prevodmi rozpočtových prostriedkov z iných položiek rozpočtu a čiastočne príjmom, ktorý bol pripísaný rozpočtu EPZF. Okrem toho uvedená celková výška plnenia zahŕňa výdavky vo výške 30 miliónov EUR na oblasť politiky 11 – opatrenia týkajúce sa trhov rybného hospodárstva, ako aj výdavky vo výške 314,6 milióna EUR na oblasť politiky 17 – veterinárne a fytosanitárne opatrenia. Podrobnejšie informácie o plnení rozpočtu podľa oblasti politiky sú uvedené v prílohe 3. V prílohe 5 sa uvádza rozdelenie výdavkov na trhové opatrenia, priame platby a audit poľnohospodárskych výdavkov rozdelené podľa položiek a členských štátov. 4. POZNÁMKY K PLNENIU ROZPOČTU EPZF NA ROK 2011 Na tomto mieste sa uvádza stručný komentár k poskytovaniu poľnohospodárskych rozpočtových prostriedkov, ktorý vychádza z údajov v prílohe 3. 4.1. Kapitola 05 02: Opatrenia na poľnohospodárskych trhoch 4.1.1. Úvod Celkovo sa v tejto oblasti z rozpočtu vyplatilo 3 344,1 milióna EUR, z ktorých 2 964,9 milióna EUR pochádzalo zo schválených rozpočtových prostriedkov a 639,7 milióna z pripísaných príjmov. Malo by sa poznamenať, že rozpočtové prostriedky C1 vo výške 247,5 milióna EUR boli prevedené do položky 05 07 01 06 na pokrytie negatívnych výdavkov vo výške – 272 miliónov EUR, ktoré boli napokon zahrnuté v rozpočte na rok 2011 na účely schválenia účtov EPZF. Pokiaľ ide o pripísané príjmy, 628,9 milióna EUR sa použilo na krytie výdavkov v sektore ovocia a zeleniny a disponibilný zostatok sa previedol do roku 2012. V položkách, v ktorých sa rozpočtové prostriedky úplne nevyužili, boli dostupné rozpočtové prostriedky prevedené do iných položiek rozpočtu, aby sa podľa potreby pokryli dodatočné výdavky. 4.1.2. Obilniny Vzniknuté výdavky dosiahli výšku – 156,2 milióna EUR. Táto záporná suma predstavuje zisky pre rozpočet na rok 2011 a odvodzuje sa z toho, že celkovo sa odobralo 5,4 milióna ton obilnín z verejných skladov za priemerné ceny vyššie ako nákupné ceny. 4.1.3. Potravinové programy Členské štáty takmer úplne vykonali plán na rozdelenie potravín osobám v najväčšej núdzi na rok 2011. Členské štáty okrem toho zaplatili administratívne a prepravné náklady na plány z predchádzajúcich rokov. To viedlo k nadmernému čerpaniu rozpočtových prostriedkov na rok 2011 o 15 miliónov EUR. 4.1.4. Ovocie a zelenina Nadmerné čerpanie prostriedkov v sektore sa predovšetkým vyvodzuje z toho, že členské štáty mali výdavky na mimoriadne podporné opatrenia pre sektor ovocia a zeleniny, ktoré Komisia prijala po kríze E. coli [nariadenie (EÚ) č. 585/2011], a na pomoc skupinám výrobcov v súvislosti s predbežným uznaním. Tieto platby boli pokryté prevodmi rozpočtových prostriedkov z iných položiek rozpočtu a z príjmov, ktoré boli pripísané tomuto sektoru. 4.1.5. Výrobky vinohradnícko-vinárskeho sektora Hlavné opatrenia financované v tomto sektore sú národné podporné programy a schéma klčovania. Členským štátom vznikli o niečo nižšie výdavky na ich národné podporné programy v porovnaní so sumami plánovanými v rámci týchto programov, ktoré boli napriek tomu úspešne vykonané na úrovni približne 98 % plánovaných rozpočtových prostriedkov. Členským štátom vznikli nižšie výdavky aj v prípade pomoci na schému klčovania v porovnaní so sumou stanovenou v rozpočte. 4.1.6. Hovädzie a teľacie mäso Nadmerné čerpanie prostriedkov v sektore spôsobili v prvom rade vyššie platby, ktoré uskutočnili členské štáty na vývozné náhrady vyššieho množstva čerstvého a mrazeného mäsa a živých zvierat. Toto nadmerné čerpanie rozpočtových prostriedkov bolo financované prevodom schválených rozpočtových prostriedkov z iných rozpočtových položiek. 4.1.7. Článok 05 02 15: Bravčové mäso, vajcia a hydina, včelárstvo a ostatné výrobky živočíšneho pôvodu Nadmerné čerpanie prostriedkov v sektore spôsobili hlavne platby, ktoré uskutočnili členské štáty na vývozné náhrady na hydinu a na schému štátnej pomoci na súkromné skladovanie bravčového mäsa, ktorú prijala Komisia v januári 2011 [nariadenie (EÚ) č. 68/2011]. Toto nadmerné čerpanie rozpočtových prostriedkov bolo financované prevodom schválených rozpočtových prostriedkov z iných rozpočtových položiek. 4.2. Kapitola 05 03: Priama pomoc Schválené rozpočtové prostriedky na túto kapitolu rozpočtu na rok 2011 dosiahli výšku 39 771,1 milióna EUR, zatiaľ čo priame platby predstavovali približne 40 178 miliónov EUR. Táto úroveň výdavkov EPZF v roku 2011 bola vyššia ako v roku 2010, najmä vzhľadom na pokračujúce zavádzanie tejto pomoci krajinám EÚ-12 v danom roku. Naplánovalo sa financovanie časti režimu jednotnej platby z pripísaných príjmov, čo viedlo k tomuto zjavnému prečerpaniu, ktoré sa pokrylo čiastočne z týchto príjmov a čiastočne prostredníctvom prevodov schválených rozpočtových prostriedkov z iných rozpočtových položiek. 4.3. Kapitola 05 07: Audit poľnohospodárskych výdavkov 4.3.1. Článok 05 07 01: Kontrola poľnohospodárskych výdavkov Tento článok zahŕňa najmä sumy pripísané do rozpočtu EPZF prostredníctvom opráv vyplývajúcich zo schválenia účtov a z nedodržania lehôt pre platby príjemcom. Tento rok však Komisia vo všeobecnosti vykonala pozitívne opravy na účty členských štátov vo výške 66,6 milióna EUR. Rozpočtové prostriedky na rok 2011, ktoré prijal rozpočtový orgán, dosiahli sumu – 272 miliónov EUR v dôsledku negatívnych výdavkov na opravy v súvislosti so schválením účtov. Komisia uzavrela tento účet tým, že previedla schválené rozpočtové prostriedky vo výške 338,6 milióna EUR z iných rozpočtových položiek. 5. ČERPANIE PRIPÍSANÝCH PRÍJMOV 5.1. Príjmy pripísané EPZF Pripísané príjmy, ktoré boli skutočne prenesené z roku 2010 do roku 2011, predstavovali 905,1 milióna EUR a v celej výške sa použili na financovanie výdavkov v rozpočtovom roku 2011 v súlade s článkom 10 nariadenia o rozpočtových pravidlách. Touto sumou sa pokryli výdavky vo výške 403,6 milióna EUR na prevádzkové fondy pre organizácie výrobcov a vo výške 501,5 milióna EUR na režim jednotnej platby. Pokiaľ ide o pripísané príjmy zozbierané v roku 2011, v prílohe 4-I sa uvádza, že tieto príjmy dosiahli výšku 666,8 milióna EUR a pochádzali z: – opráv vyplývajúcich z postupu overenia súladu, ktoré dosiahli približne 467,3 milióna EUR, – príjmov z nezrovnalostí, ktoré predstavovali približne 177,6 milióna EUR, – príjmov z odvodov za mlieko sa vybrala suma asi 21,9 milióna EUR. Časť pripísaných príjmov vybratých v roku 2011 vo výške 225,3 milióna EUR sa použila na pokrytie výdavkov, ktoré vznikli v danom roku v sektore ovocia a zeleniny. Zostatok pripísaných príjmov vybratých v roku 2011 vo výške 441,5 milióna EUR sa automaticky preniesol do rozpočtu na rok 2011 s cieľom financovania rozpočtových potrieb v danom roku. Podrobnejšie informácie sú uvedené v prílohách 4-I a 4-II. 5.2. Príjmy pripísané z dočasných reštrukturalizačných súm v sektore cukru V súlade s právnymi predpismi sa od novembra 2009 nevybrali od členských štátov žiadne nové dočasné sumy na reštrukturalizáciu. Tomu zodpovedajú celkové pripísané príjmy, ktoré sú k dispozícii Fondu na reštrukturalizáciu v sektore cukru, vo výške 1 044,8 milióna EUR prenesené z rozpočtu na rok 2010. Po tom, čo sa členským štátom vráti suma 187,9 milióna EUR vynaložená na pomoc z Fondu na reštrukturalizáciu v sektore cukru (pozri bod 5.3), sa zostatok vo výške približne 856,8 milióna EUR prenesie do rozpočtového roka 2012 a použije sa na financovanie platieb z Fondu na reštrukturalizáciu v sektore cukru, ktoré sa vykonajú v danom roku. Podrobnejšie informácie sú uvedené v prílohách 4-I a 4-II. 5.3. Fond na reštrukturalizáciu v sektore cukru Náhrada členským štátom za platby na pomoc týkajúcu sa reštrukturalizačných opatrení, na pomoc na diverzifikáciu alebo na pomoc na rafináciu cukru dosiahli 187,9 milióna EUR. Tieto formy pomoci sa uhradili členským štátom z pripísaných príjmov v hodnote 1 044,8 milióna EUR, ako sa uvádza v bode 5.2. Podrobnejšie informácie sú uvedené v prílohe 3. 6. ČLENENIE PODĽA DRUHU VÝDAVKOV Celkové výdavky EPZF predstavujú 43 970,1 milióna EUR (okrem Fondu na reštrukturalizáciu v sektore cukru). Tieto výdavky sa ďalej v texte uvádzajú v členení na najvýznamnejšie kategórie s uvedením percentuálneho podielu, ktorý tvoria na celkových výdavkoch EPZF na rok 2011: Skladovanie Výdavky na skladovanie boli 194,6 milióna EUR. Táto záporná suma predstavuje zisky pre rozpočet na rok 2011 a odvodzuje sa najmä vyskladnením obilnín, masla a odstredeného sušeného mlieka z verejných skladov za priemerné ceny vyššie ako nákupné ceny. (Podrobnejšie informácie sú uvedené v bode 4.1.2). Vývozné náhrady Výdavky na vývozné náhrady predstavovali 179,4 milióna EUR, t. j. 0,4 % celkových výdavkov a súvisia predovšetkým s hovädzím, hydinovým a bravčovým mäsom, mliečnymi výrobkami a produktmi nepatriacimi do prílohy I. Ostatné trhové opatrenia Výdavky na ostatné trhové opatrenia, okrem výdavkov na skladovanie a vývozných náhrad, predstavovali 3 428,3 milióna EUR, t. j. 7,8 % z celkových ročných výdavkov. Táto kategória sa vzťahuje hlavne na výdavky týkajúce sa obilnín, potravinových programov, ovocia a zeleniny, vína, mlieka a mliečnych výrobkov, hovädzieho, teľacieho a bravčového mäsa. Tieto výdavky obsahujú aj iné menšie sumy a zahŕňajú opravy, ktoré sú výsledkom finančného schválenia účtov. Priame platby Výdavky na priame platby dosiahli výšku 40 178 miliónov EUR, t. j. 91,4 % celkových výdavkov. Priame výdavky v rámci centralizovaného riadenia Tieto výdavky vo výške 385,6 milióna EUR, t. j. 0,9 % vyplatila priamo Komisia a väčšinou išlo o výdavky na veterinárne a fytosanitárne opatrenia, ako aj na poľnohospodárske účtovníctvo a opatrenia týkajúce sa informácií o SPP. Rozvoj vidieka v rámci záručnej sekcie bývalého EPUZF Na tieto programy v rámci záručnej sekcie bývalého EPUZF už nemožno vyčleniť žiadne viazané rozpočtové prostriedky. Členské štáty v súčasnosti uzatvárajú tieto programy a spätne vymáhajú neoprávnene zaplatené sumy. Konečná čistá suma vymožená na základe tohto rozpočtového článku sa rovnala – 6,6 milióna EUR. Vývoj tohto členenia podľa druhu výdavkov v období rokov 2006 – 2011 je uvedený v prílohe 6. [1] Tento postup je uvedený v prílohe 1. [2] Tieto sumy nie sú zahrnuté v príjmových položkách rozpočtu (článok 670, príjmov pripísaných EPZF), uvádzajú sa však v rozpočtových poznámkach k tomuto článku. [3] Tieto sumy nie sú zahrnuté v príjmových riadkoch rozpočtu (článok 680, pre dočasné reštrukturalizačné sumy v sektore cukru), uvádzajú sa však v rozpočtových poznámkach k tomuto článku. [4] p.m.: „pro memoria“. [5] Ú. v. EÚ L 209, 11.8.2005, s. 1. [6] Členské štáty predkladajú tieto mesačné vyhlásenia o výdavkoch 10. deň mesiaca N+1. [7] Členské štáty (podľa tabuľky 104) predkladajú 20. deň mesiaca N+1 podrobné vyhlásenia.